John Dudley
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Englands historie,Biografier i Englands historie
John Dudley var en engelsk politiker, jarl av Warwick og fra 1551 hertug av Northumberland. Han var populær hos Henrik 8, ble i 1542 storadmiral og var fra 1544 til 1546 guvernør i Boulogne. Dudley ble medformynder for den mindreårige kong Edvard 6, og etter et kupp mot Edvard Seymour, hertugen av Somerset i 1549 ble Dudley Englands reelle leder.
Dudley styrte høyst egenmektig og overtalte Edvard til å utelukke sine halvsøstre Maria og Elizabeth fra tronen, og i stedet utpeke Lady Jane Grey, gift i 1553 med Dudleys sønn Guilford, til tronfølger.Ved Edvards død samme år kom Jane Grey på tronen, men Dudley ble slått av Maria Tudors tilhengere, satt i Tower og henrettet. Les mer i Store norske leksikon Dudley – engelsk adelsslekt Warwick Jane Grey Englands historie